stanford-oval/wikipedia huggingface dataset:
Battlelore
Historia

Jyri Vahvanen ja Miika Kokkola perustivat Battleloren Lappeenrannassa vuonna 1999. Muita alkukokoonpanon jäseniä olivat Patrik Mennander, Tommi Havo ja Gorthaur. Jo perustamisvuonna he julkaisivat Warrior’s Talen, ensimmäisen promo-CD:nsä. Seuraavana vuonna tehtiin uusi promo-CD, Dark Fantasy, jolla olivat mukana myös uusi laulaja Kaisa Jouhki, kosketinsoittaja Maria sekä Gorthaurin rumpalina korvannut Henri Vahvanen. Dark Fantasy herätti Napalm Recordsin kiinnostuksen, ja tuotantoyhtiön pyynnöstä levytettiin vielä kolmen kappaleen nimetön promo-CD. Sen jälkeen Napalm Records oli valmis sopimukseen.
Syksyllä 2001 Battlelore levytti debyyttialbuminsa ...Where the Shadows Lie. Tuottajana toimi Miitri Aaltonen. Pian levytyksen jälkeen kitaristi Tommi Havo lähti yhtyeestä, ja hänet korvaajakseen löydettiin Jussi Rautio. Debyyttialbumin saatua hyvän vastaanoton Battlelore jatkoi innolla eteenpäin. Seuraava levy, Sword’s Song, julkaistiin keväällä 2003. Tuottajana toimi jälleen Aaltonen. Julkaisun jälkeen Battlelore teki ensimmäisen kiertueensa Euroopassa. 2004 julkaistiin The Journey -DVD, Tavastian keikan livetallenne.
Elokuussa 2004 Battleloren rivit muuttuivat taas, kun laulaja Patrik Mennander jätti yhtyeen jatkaakseen musiikillista uraansa toisaalla. Seuranneella Euroopan-kiertueella häntä paikkasi Tomi Mykkänen ja bassossa nähtiin Timo Honkanen, joka toimi Miika Kokkolan väliaikaisena sijaisena. Pian myös Kokkola ilmoitti kuitenkin eroavansa, joten sekä Mykkänen että Honkanen saivat sijan yhtyeen muuttuneessa kokoonpanossa.
Yhtyeen kolmas albumi, Third Age of the Sun, julkaistiin keväällä 2005, tuottajana tällä kertaa Terje Refsnes. Se nousi viikolla 30 Suomen virallisen albumilistan sijalle 38.
Neljännen levynsä, nimeltään Evernight, Battlelore levytti jälleen tuottaja Miitri Aaltosen kanssa. Evernight äänitettiin syksyllä 2006 ja julkaistiin ystävänpäivänä 14. helmikuuta 2007.
Battleloren viides albumi The Last Alliance ilmestyi 24. syyskuuta 2008, vain puolitoista vuotta edellisen jälkeen. Sen on tuottanut Janne Saksa ja miksannut Dan Swanö. The Last Alliance nousi heti ilmestymisensä jälkeen viikolla 40 listasijalle 26, mikä on Battleloren tähänastinen ennätys.
Tammikuussa 2011 ilmestyneen kuudennen albuminsa Doomboundin jälkeen Battlelore teki vain muutamia keikkoja, ja lokakuussa yhtye ilmoitti päättäneensä vetäytyä määrittelemättömän pitkälle tauolle.
Kokoonpano > Nykyinen

Kaisa Jouhki – laulu
Tomi Mykkänen – laulu
Jussi Rautio – kitara
Jyri Vahvanen – kitara
Timo Honkanen – basso
Maria – koskettimet, huilu
Henri Vahvanen – rummut
Kokoonpano > Entiset jäsenet

Miika Kokkola – basso
Patrik Mennander – laulu
Tommi Havo – laulu, kitara
”Gorthaur” – rummut
Diskografia

...Where the Shadows Lie (2002,  Napalm Records)
Sword’s Song (2003,  Napalm Records)
Third Age of the Sun (2005,  Napalm Records)
Evernight (2007,  Napalm Records)
The Last Alliance (2008,  Napalm Records)
Doombound (2011,  Napalm Records)
The Return of the Shadow (2022,  Napalm Records)
The Journey (2004,  Napalm Records)
Warrior's Tale (1999)
Dark Fantasy (2000)
Aiheesta muualla

Yhtyeen viralliset kotisivut (englanniksi)
Battlelore Encyclopaedia Metallumissa (englanniksi)
Battlelore Meteli.netissä
Laulaja Kaisa Jouhki
Laulaja Tomi Mykkänen
Kitaristi Jyri Vahvanen
Bouches-du-Rhône

Bouches-du-Rhône on Ranskan departementti numero 13, joka sijaitsee Kaakkois-Ranskassa, Provence-Alpit-Rivieran alueella, Välimeren rannikolla, nimensä mukaisesti Rhônejoen suussa. Vuonna 2005 departementissa oli 1 906 000 asukasta,
ja sen väestötiheys oli 372 as/km². Pinta-ala on 5 087 km². Departementti on jaettu 119 kuntaan, ja sen pääkaupunki (préfecture) on Marseille.
Bouches-du-Rhône oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta aiempaa Provencen provinssia sekä Orangen, Martigues’n ja Lambescin pikkuruhtinaskunnista.
Departementissa sijaitsee Calanquesin kansallispuisto.
Bernd das Brot

Bernd das Brot -käsinukke ja nukkenäyttelijä Jörg Teichgraeber nimikirjoitus­tilaisuudessa.
Bernd das Brot (suom. Bernd-leipä) on leivän muotoinen käsinukkehahmo ja saksalaisen lapsille suunnatun KiKA-televisiokanavan maskotti, jota on kuvailtu Saksassa muun muassa kultti-ilmiöksi ja hitiksi. Sen kehitti vuonna 2000 Bumm Film -tuotantoyhtiön Tommy Krappweis, ja sen ensiesiintyminen televisiossa oli Tolle Sachen, der einzigen Werbesendung im KiKA -sarja. Lastenohjelmien lisäksi Bernd das Brot esiintyy KiKA-kanavalla ohjelma-aikojen ulkopuolella iltaisin ja öisin näytettävässä animaatiossa. Sen tärkeimpiä luonteenpiirteitä ovat masentuneisuus, yrmeys ja vastahakoisuus televisiossa esiintymistä kohtaan.
Kuvaus

Bernd das Brot on masentunut, yrmeä ja ulosanniltaan lakoninen leipä, joka puhuu synkeällä baritoniäänellä. Ulkomuodoltaan se on pieni, kulmikas ja kullanruskea. Sen kädet ovat kiinni sen vartalossa ja sillä on suuret silmät, joiden ympärillä on tummat renkaat, sekä viivamainen suu. Bernd kertoo kuuluvansa lajiin Homo brotus depressivus (”masentunut leipäihminen”). Sen lempipuuhiin kuuluvat jauhokeiton syöminen, seinän tuijottaminen ja puulastukuvioisen tapetin tutkaileminen. Se sympatisoi ensisijaisesti itseään ja on luonteeltaan pahansisuinen ja fatalistinen. Sen useiten käyttämä tokaisu on saksan kielen paskaa tai sontaa tarkoittava sana ”Mist”, jota käytetään vastaavasti kuin englanninkielistä sanaa ”crap”. Muita sille tyypillisiä lausahduksia ovat ”Haluaisin olla nyt mieluiten yksin”, ”Haluaisin poistua tästä ohjelmasta” ja ”Elämäni on helvettiä”.
Bernd das Brotille ohjelmien maailmassa kerrottu taustatarina on, että se oli alun perin mukana leipomoketjun mainoskampanjassa. Kampanjan epäonnistuttua se joutui hakemaan töitä KiKA:lta, minkä vuoksi se on jatkuvasti yrmeä ja huonolla tuulella. Se suhtautuukin televisiossa esiintymiseen vastentahtoisesti ja sanoo televisioalaa ”likaiseksi bisnekseksi”.
Bernd on ohjelmissaan tekemisissä kahden muun päähahmon kanssa. Chili das Schaf (suom. Chili-lammas) on keltainen puhelias stunt-lammas, joka innostuu vaarallisista läheltä piti -tilanteista. Briegel der Busch (suom. Briegel-pensas) on hyväntuulinen pensas ja keksijä, joka rakentelee monimutkaisia laitteita, jotka yleensä lopulta räjähtävät. Toisin kuin Bernd, Chili ja Briegel ovat aina iloisia ja innostuneita elämästä ja uusista seikkailuista.
Berndin ensiesiintyminen KiKA:lla oli vuonna 2001 esitetty ostoskanavan pastissi Tolle Sachen, der einzigen Werbesendung im KiKA (suom. Mahtavia tavaroita, KiKA:n ainoa mainosohjelma). Siinä Chili ja Briegel mainostivat tavaroita, joita kokeilemaan valittiin ”sattumanvaraisesti” joka kerta Bernd. Myöhemmissä ohjelmissaan Bernd, Chili ja Briegel ovat esiintyneet muun muassa satujen, Star Trekin ja lännenkertomusten parodioissa.
Hahmon synty

Bernd das Brotin kehitti vuonna 2000 Dumm Film -tuotantoyhtiön Tommy Krappweis. KiKA etsi tuohon aikaan uutta maskottia, mieluiten lammashahmoa, ja kanavan edustajat olivat pyytäneet usealta tuotantoyhtiöltä ehdotuksia. Ollessaan illallisella pizzeriassa kollegansa Norman Cösterin kanssa Krappweis piirteli ideoita lautasliinalle leipäkoria katsellessaan. Piirtelyn tuloksena syntyi leivän muotoinen hahmo, jolle Krappweis piirsi Cösterin kasvot. Krappweisin mukaan Cösterillä ja Berndillä on myös samankaltainen luonne. Näiden piirrosten pohjalta kehitettiin Berndin hahmo, joka esiteltiin KiKA:n johtaja Frank Beckmannille. Hän vastasi, että kyseessä oli typerin idea, jonka oli koskaan kuullut, joten se oli juuri sopiva.
Berndin lopullisen ulkomuodon suunnitteli sarjakuvapiirtäjä Georg Graf von Westphalen. Sen nukkenäyttelijänä ja äänenä toimii Jörg Teichgraeber.
Vastaanotto

Bernd das Brot on Saksassa suosittu hahmo sekä lasten että aikuisten keskuudessa. Sitä on kuvailtu muun muassa kultti-ilmiöksi ja hitiksi. Vaikka sen ensiesiintyminen televisiossa tapahtui vuonna 2001, se nousi suureen suosioon vasta vuonna 2003. KiKA jakoi vuoden 2003 alkuun saakka kanavapaikkansa ranskalais-saksalaisen kulttuurikanava Arten kanssa. Kun KiKA sai kanavan kokonaan itselleen, sen lähetysajat laajenivat. Lapsille suunnattuna kanavana se ei kuitenkaan lähettänyt ohjelmaa iltayhdeksästä eteenpäin ja tarvitsi jotakin sisältöä näytettäväksi kanavalla yöaikaan. Sen sijaan, että olisivat näyttäneet esimerkiksi pelkkää kanavan logoa, KiKA:n henkilökunta päätti esittää öisin lyhyttä animaatiota, jossa esiintyi Bernd das Brot. Animaatiossa Bernd sanoo saaneensa tarpeekseen ja lähtevänsä kotiin ja kehottaa katsojia tekemään samoin.
Yöaikaan lähetetyn animaation myötä Bernd das Brotiin tutustui moni aikuiskatsoja, jotka löysivät animaation kanavasurffatessaan myöhäisillan lähetysten välillä. Lisääntyneen huomion myötä Berndistä alettiin keskustella saksankielisillä internet-keskustelupalstoilla. KiKA:n lapsille tarkoitettuihin Bernd das Brot -aiheisiin kilpailuihin alkoi osallistua myös aikuisia, ja Bernd-figuureja valmistanut tehdas myi yli 15 000 figuuria ilman erillistä mainostamista. Tarkkoja lukuja Berndin suosiosta aikuiskatsojien keskuudessa ei silti ole saatavilla. Yöajan lähetystä ei lasketa ohjelmaksi eikä sen katsojalukuja tilastoida, ja päiväsaikaan esitettävien ohjelmien katsojalukuihin aikuisia ei huomioida, sillä tilastoihin lasketaan vain kanavan kohderyhmään kuuluvat katsojat.
Der Spiegelin Jeremy Wasser kuvaa Bernd das Brotia osoitukseksi siitä, kuinka yleisesti huumorintajuttomina pidetyt saksalaiset osaavat vakavan ulkokuorensa alla tehdä pilkkaa itsestään. Hänen mukaansa Berndissä kiteytyy monien, ellei jopa useimpien, saksalaisten perustavanlaatuinen pessimismi lähestulkoon kaikkea kohtaan. Niin ikään Der Spiegelille kirjoittava David Frogier de Ponlevoy kuvaa Bernd das Brot -ohjelmia slapstickin ja ironian onnistuneeksi yhdistelmäksi, joka saa perheet hyvälle tuulelle. Deutsche Welle huomioi hahmon esiintymisen ja julkisuuden vastaisen asenteen olevan poikkeuksellinen aikana, jona useimmat ovat valmiita lähes mihin tahansa päästäkseen televisioon.
Bernd das Brotin luoja Tommy Krappweis voitti vuonna 2004 Saksan televisioalan korkeimman Adolf Grimme -palkinnon Berndin ideasta ja toteutuksesta. Perusteluissaan palkintoraati totesi, että keskellä televisiossa vallitsevaa hauskuuden ja suurten tunteiden kulttuuria hahmo edustaa oikeutta olla huonolla tuulella.
Aiheesta muualla

Kuvia tai muita tiedostoja aiheesta Bernd das Brot Wikimedia Commonsissa
Bernd das Brot KiKA (saksaksi)
Hahmon luoja Tommy Krappweis (taustalla) demonstroi yhdennäköisyyttä kollegansa Norman Cösterin ja Bernd das Brotin välillä.
Bormio

| Bormio |
| --- | --- |

 Vaakuna
 Sijainti
 Bormio
 Koordinaatit: 46°28′0″N, 10°22′0″E 
Valtio:  Italia
Alue:  Lombardia
Maakunta:  Sondrio
Väkiluku (2016):  4 118
 
www.bormio.it
Bormio on Pohjois-Italiassa Lombardian alueella Sondrion maakunnassa Valtellinan laaksossa Addajoen latvoilla sijaitseva kunta. Kunnan asukasluku oli 4 118 syyskuussa 2016. Alueella sijaitsee useita suojelualueita, kuten Stelvion kansallispuisto[lähde? ].
Bormio on tunnettu talviurheilukeskus, etenkin alppihiihdossa. Siellä on järjestetty muun muassa alppihiihdon maailmanmestaruuskilpailut 1985 ja 2005. Alppihiihdon maailmancupia on laskettu 1980-luvulta lähtien. Kaupungissa on 14 lasketteluseuraa.[lähde? ]
Aiheesta muualla

Kuvia tai muita tiedostoja aiheesta Bormio Wikimedia Commonsissa
Kaupungin verkkosivusto
Sondrion maakunta
Albaredo per San Marco | Albosaggia | Andalo Valtellino | Aprica | Ardenno | Bema | Berbenno di Valtellina | Bianzone | Bormio | Buglio in Monte | Caiolo | Campodolcino | Caspoggio | Castello dell’Acqua | Castione Andevenno | Cedrasco | Cercino | Chiavenna | Chiesa in Valmalenco | Chiuro | Cino | Civo | Colorina | Cosio Valtellino | Dazio | Delebio | Dubino | Faedo Valtellino | Forcola | Fusine | Gerola Alta | Gordona | Grosio | Grosotto | Lanzada | Livigno | Lovero | Madesimo | Mantello | Mazzo di Valtellina | Mello | Mese | Montagna in Valtellina | Morbegno | Novate Mezzola | Pedesina | Piantedo | Piateda | Piuro | Poggiridenti | Ponte in Valtellina | Postalesio | Prata Camportaccio | Rasura | Rogolo | Samolaco | San Giacomo Filippo | Sernio | Sondalo | Sondrio | Spriana | Talamona | Tartano | Teglio | Tirano | Torre di Santa Maria | Tovo di Sant’Agata | Traona | Tresivio | Val Masino | Valdidentro | Valdisotto | Valfurva | Verceia | Vervio | Villa di Chiavenna | Villa di Tirano
Bjarne Iversen

| Mitalit> Maa:  Norja.Miesten maastohiihto. Olympialaiset  | Mitalit> Maa:  Norja.Miesten maastohiihto. Olympialaiset  | Mitalit> Maa:  Norja.Miesten maastohiihto. Olympialaiset  | Maa:  Norja> Miesten maastohiihto. |
| --- | --- | --- | --- |
|  Hopeaa | Garmisch-Partenkirchen 1936 | 4 × 10 km viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Vysoké Tatry 1935 | 4 × 10 km viesti |  |
Bjarne Iversen (2. lokakuuta 1912 Vestre Aker – 7. syyskuuta 1999 Nittedal) oli norjalainen maastohiihtäjä.
Iversen saavutti vuoden 1936 olympialaisissa Garmisch-Partenkirchenissä hopeaa viestikilpailusta Oddbjørn Hagenin, Olaf Hoffsbakkenin ja Sverre Brodahlin kanssa. Vuotta aikaisemmin hän oli saavuttanut Vysoké Tatryn MM-kisoissa niin ikään hopeaa samasta lajista samalla kvartetilla. Vysokén MM-laduilla hän sijoittui lisäksi 18 kilometrin kilpailussa kuudenneksi ja Garmisch-Partenkirchenin olympialaisissa samalla matkalla yhdeksänneksi.
Breimin kirkko

| Breimin kirkko Breim kyrkje |
| --- | --- |
 Kirkko vuonna 2012.
Sijainti:  Gloppen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1886
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Breimin kirkko (norj. Breim kyrkje) on Gloppenin kunnassa Norjassa sijaitseva puinen pitkäkirkko vuodelta 1886.
Aiheesta muualla

Kuvia tai muita tiedostoja aiheesta Breimin kirkko Wikimedia Commonsissa
Breitbart

| Breitbart News Network |
| --- | --- |

Lehtityyppi:  verkkolehti
Perustettu:  2007
Päätoimittaja:  Alex Marlow
Kotimaa:   Yhdysvallat
Kieli:  englanti
Aiheesta muualla
Kotisivu
Breitbart News Network (Breitbart.com) on yhdysvaltalainen konservatiivinen uutissivusto. Sen perusti Andrew Breitbart (1969–2012).
Sivustolla on tukea etenkin sosiaalisessa mediassa. Elokuussa 2016 se oli Facebookissa 11. suosituin sivusto ja sillä oli 18 miljoonaa lukijaa kuukaudessa.
Se sai kuuluisuutta kun Hillary Clinton sanoi presidentinvaalikampanjansa aikana televisiopuheessaan elokuussa 2016 sivuston olevan Demokraattisen puolueen mediavihollinen No. 1.
Sivuston entinen toimitusjohtaja, entinen merivoimien upseeri Steve Bannon toimi Donald Trumpin kampanjan toimitusjohtajana vuoden 2016 presidentinvaaleissa.
Aiheesta muualla

http://www.breitbart.com/
Breinigerberg

Breinigerberg
Breinigerberg on kylä ja kaupunginosa Stolbergin kaupungissa. Siellä on noin 971 asukasta ja se sijaitsee Saksan länsiosassa, aivan Belgian ja Alankomaiden rajan tuntumassa. Se kuuluu Nordrhein-Westfalenin osavaltioon. Se sijaitsee Aachenin, Eschweilerin ja Kölnin kaupunkien välissä.
Kylä on pinta-alaltaan 4 neliökilometrin suuruinen.
Aiheesta muualla

Breinig
Breinigerberg (Arkistoitu – Internet Archive)
Brotherhood

Wikisanakirjassa on tähän liittyvä sananselitys: .
Brotherhood tai The Brotherhood voi tarkoittaa ainakin seuraavia:
Brotherhood, New Orderin albumi vuodelta 1986
The Brotherhood, Running Wildin albumi vuodelta 2002
Brotherhood, The Chemical Brothersin kokoelma-albumi vuodelta 2008
Brotherhood, yhdysvaltalainen rikossarja vuosilta 2006–2008
Mafiaveljekset (engl. The Brotherhood), Martin Rittin ohjaama elokuva vuodelta 1968
The Brotherhood, televisioelokuva vuodelta 1991
The Brotherhood, David DeCoteaun ohjaama kauhuelokuva vuodelta 2001
Brotherhood, Will Canonin ohjaama elokuva vuodelta 2010
Assassin’s Creed: Brotherhood, toimintaseikkailupeli vuodelta 2010.
Muslim Brotherhood eli muslimiveljeskunta, useiden islamististen järjestöjen nimi englanniksi
Aryan Brotherhood, yhdysvaltalainen jengi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brotherhood”, voi hakea sivunnimihaulla, laajalla sivunnimihaulla tai tekstihaulla.
Asobi Seksu

| Asobi Seksu |
| --- | --- |
 Asobi Seksu esiintymässä San Franciscossa 2006. Kuvassa laulaja Yuki Chikudate. Kuvaaja: Conway Liao.
Tiedot
Toiminnassa:  2001–
Tyylilaji:  shoegazing dream pop indie pop noise pop
Kotipaikka:  New York, Yhdysvallat
Laulukieli:  englanti
Jäsenet:  Yuki Chikudate, laulu, kosketinsoittimet   James Hanna, kitara, taustalaulu   Bill Pavone, basso   Larry Gorman, rummut, ohjelmointi  
Levy-yhtiö:   One Little Indian    Polyvinyl    Reservoir Records (EMI Music Japan)  
Aiheesta muualla
Kotisivut
Infobox OKNimi-testi OK: 
Asobi Seksu on yhdysvaltalainen pop/rockyhtye, joka perustettiin vuonna 2001. Yhtye ottaa paljon vaikutteita shoegazesta, ja käyttää sen tapaan voimakkaasti efektoituja kitara- ja lauluraitoja.
Historia

Yhtyeen nimi oli alun perin Sportfuck. Vuonna 2001 julkaistun ensimmäisen EP:n jälkeen nimi vaihdettiin Asobi Seksuun. Ensimmäisen, yhtyeen mukaan nimetyn kokopitkän albumin Asobi Seksu julkaisi vuonna 2004. Tätä seurasi kaksi vuotta myöhemmin julkaistu Citrus, jonka tuotti Chris Zane. Vuonna 2009 yhtye on julkaissut kaksi teosta, kokopitkän Hush-albumin sekä Transparence-EP:n.
Asobi Seksun musiikkia on soitettu L-koodi-, Skins- ja Ruma Betty -televisio-ohjelmissa sekä Treeless Mountain -elokuvan trailerissa.
Diskografia > Albumit

Asobi Seksu (CD, 2004)
Citrus (CD, 2006)
Hush (CD, 2009)
Fluorescence (CD, 2011)
Diskografia > EP:t

Sportfuck (CD, 2001)
Transparence (CD, 2009)
Transparence (1000 kappaleen vinyylipainos, 2009)
Diskografia > Singlet

Stay Awake (vinyyli, 2007)
"Stay Awake" - "Then He Kissed Me"
Me & Mary (vinyyli, 2008)
"Me & Mary" - "Breath Into Glass"
Familiar Light (vinyyli)
"Familiar Light" - "Familiar Light (remix)"
Diskografia > Muut

Season's Greeting from PAS/CAL & Asobi Seksu 12" (2004)
Live at the Echo 10/6/06 (2006)
Live from SoHo (2007)
Warm & Scratchy (2007)
Acoustic at Olympic Studios (2009)
Aiheesta muualla

Yhtyeen kotisivu (englanniksi) (Arkistoitu – Internet Archive)
Asobi Seksu Myspacessa (englanniksi)
EMI Music Japanin sivu yhtyeestä (japaniksi) (Arkistoitu – Internet Archive)
Butha-Buthe

Butha-Buthe voi tarkoittaa seuraavia:
Butha-Buthen alue, yksi Lesothon hallintoalueista
Butha-Buthe, tuon alueen pääkaupunki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Butha-Buthe”, voi hakea sivunnimihaulla, laajalla sivunnimihaulla tai tekstihaulla.
Borotbistit

Borotbistit (ukr. Боротьбісти, Borotbisty) eli Ukrainan sosialistiset kumoukselliset borotbistit (kommunistit) oli Ukrainan sosialistisen vallankumouspuolueen (UPSR) vasemmistolainen ryhmä. Neljännessä puoluekokouksessa 13.–16. toukokuuta 1918 ryhmä pääsi valtaan UPSR:n keskuskomiteassa. Se kannatti työläisten ja talonpoikien neuvostoihin perustuvaa hallintomallia ja vaati yhteistyötä bolševikkien kanssa. Se julkaisi viikkolehteä nimeltä Borotba, jonka päätoimittaja oli Vasyl Blakytnyi. Kun bolševikit olivat vuoden 1919 alussa miehittäneet Ukrainan, borotbistit ryhtyivät yhteistyöhön heidän kanssaan, ja jotkut borotbistit, Myh’ailo Poloz ja Hnat Myh’ailytšenko heidän joukossaan, osallistuivat Christian Rakovskin Ukrainan työläisten ja talonpoikien hallitukseen.
Harkovassa 8. maaliskuuta 1919 järjestetyssä viidennessä puoluekokouksessa borotbistit omaksuivat kommunistisen mutta itsenäisen puolueohjelman, ja puolueen nimeksi tuli Ukrainan sosialistinen vallankumouspuolue (kommunistit). Kun puolue yhdistyi vasemmistolaiseen ryhmään Ukrainan sosiaalidemokraattinen työväenpuolue (riippumattomat), perustettiin elokuussa 1919 Ukrainan kommunistinen puolue (borotbistit), joka anoi pääsyä Kommunistiseen internationaaliin itsenäisenä kansallisena kommunistisena puolueena. Anomus kuitenkin hylättiin. Siinä vaiheessa borotbisteilla oli 15 000 jäsentä.
Koska borotbisteilla oli vahvaa kannatusta talonpoikien keskuudessa, Lenin hyväksyi kompromissin: hän suostui itsenäisen Ukrainan sosialistisen neuvostotasavallan perustamiseen, jos Ukrainan kommunistinen puolue (borotbistit) lakkauttaa itsensä vapaaehtoisesti yhdistymällä Ukrainan kommunistiseen puolueeseen (bolsevikit). Borotbistit liittyivät maaliskuussa 1920 KP(B)U:hun. Heillä oli merkittävä osa ukrainalaistamisen edistämisessä 1920-luvulla. 1930-luvulla entisiä borotbistijäseniä vainottiin ja osa heistä teloitettiin.
Blind Boy Fuller

Fulton Allen eli Blind Boy Fuller (10. heinäkuuta 1907 – 13. helmikuuta 1941) oli yhdysvaltalainen blues-laulaja ja -kitaristi. Hän onnistui luomaan elämänsä kuuden viimeisen vuoden aikana lyhyen, mutta menestyksekkään uran, johon mahtuivat muiden muassa hitit "Rag Mama Rag", "Trucking My Blues Away" ja "Step It Up and Go". Usein häntä säesti huuliharpulla Sonny Terry.
Blind Boy Fuller syntyi ja kuoli Pohjois-Carolinassa. Hän oli yksi vanhempiensa Calvin Allenin ja Mary Jane Walkerin kymmenestä lapsesta Wadesborossa. Hänen elämästään on melko vähän varmaa tietoa (jopa syntymävuodesta on ollut eriäviä väittämiä), mutta poikana hänen tiedetään muuttaneen perheineen Rockinghamiin.
Blind Boy Fuller kärsi taiteilijanimensä mukaisesti näkövammasta. Hän ei tiettävästi ollut kuitenkaan synnynnäisesti sokea. Usein esitetään, että hänen näkökykynsä olisi alkanut heiketä vuonna 1926 silmään kohdistuneen vamman seurauksena, ja että parin vuoden kuluttua hän olisi ollut käytännössä täysin sokea; eräs legenda väittää, että kateellinen nainen – mahdollinen tyttöystävä tai entinen tyttöystävä – olisi aiheuttanut hänen sokeutensa myrkyllisillä kemikaaleilla.
Fuller työskenteli pitkään muusikkona siellä, mistä sai töitä, ja sai arvostusta levyttävänä artistina vasta 1930-luvun puolestavälistä. Hänen terveydentilansa oli kuitenkin huono, ja vuonna 1940 hänelle suoritettiin munuaisleikkaus. Hän kuoli vain 33 vuoden ikäisenä Durhamissa ilmeisesti joko verenmyrkytykseen tai keuhkokuumeeseen. Hänet on haudattu Pohjois-Carolinan Grove Hill Cemeteryyn.
Fuller sai vuonna 2004 postuumisti paikan Blues Hall of Famessa.
Battle Chess

| Battle Chess |
| --- | --- |

Kehittäjä:  Interplay
Julkaisija:  Interplay
Jakelija:  Steam ja GOG.com
Tuottaja:  Brian Fargo
Julkaistu:  AmigaUK 1988
Lajityyppi:  lautapeli
Pelimuoto:  yksinpeli, kaksinpeli
Alusta:  3DO, Acorn Archimedes, Amiga, Amiga CD32, Apple II, Atari ST, Commodore 64, Commodore CDTV, DOS, Mac OS, NES, NEC PC-9801, Sharp X68000
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Battle Chess on Interplayn kehittämä ja julkaisema shakki tietokonepelinä. Peli on julkaistu alun perin Amigalle vuonna 1988 ja sittemmin käännetty usealle eri alustalle.
Pelille tehtiin jatko-osa Battle Chess 2 – The Chinese Chess, jossa nimensä mukaisesti pelataan kiinalaista shakkia.
Pelaaminen

Pelin shakkinappulat ovat eläviä keskiaika-/fantasiahahmoja, jotka taistelevat keskenään joutuessaan samaan ruutuun. Taistelun voittaa syövä nappula. Pelin 35 animaatiota kattavat kaikki mahdolliset syönnit: esimerkiksi torni muuntautuu kivihirviöksi, joka tappaa sotilaan iskemällä tätä päähän.
Peliä saattoi pelata myös tavallisena kaksiulotteisena versiona ilman animaatioita tai näyttävämpää grafiikkaa.
Vastaanotto

Mikrobitti-lehden vertailussa Battle Chessin tietokonevastustaja todettiin muita tietokoneshakkeja selvästi huonommaksi pelitaidoiltaan.lähde tarkemmin?
Tietokonepelien vuosikirjassa Niko Nirvi antoi pelin Amiga-versiolle täydet viisi tähteä ja kehui erityisesti sen grafiikkaa.
Aiheesta muualla

Battle Chess MobyGamesissa (englanniksi)
Battle Chess Hall of Light -sivustolla (englanniksi)